b'\n_START_ARTICLE_\nMichael Cimino\n_START_SECTION_\nRana karijera\n_START_PARAGRAPH_\nCiminova biografija je ogledni primjer metoerskih uspona i padova vi\xc4\x91enih u Hollywoodu sedamdesetih. Nakon dva scenaristi\xc4\x8dka rada (na SF filmu Silent Running i filmu o Prljavom Harrjyu, Magmum Force), Cimino je krenuo re\xc5\xbeirati svoj prvi film, Thunderbolt i Lightfoot, kojeg je otkupila produkcijska ku\xc4\x87a Clinta Eastwooda, Malpaso, a sami Eastwood je rekao kako ga on misli i re\xc5\xbeirati. Me\xc4\x91utim, Cimino ga je nagovorio da mu prepusti re\xc5\xbeiju filma koji je postao solidan uspjeh na box-officeu u to vrijeme, a i danas u\xc5\xbeiva manji kultni status. Uz uspjeh ovog filma, Cimino je imao pravo na ja\xc4\x8du gluma\xc4\x8dku postavu i vi\xc5\xa1e umjetni\xc4\x8dke slobode za svoj drugi film, Lovac na jelene (1978.). Film je bio veliki kriti\xc4\x8dki i komercijalni uspjeh, a osvojio je vi\xc5\xa1e Oscara, uklju\xc4\x8duju\xc4\x87i one za najboljeg redatelja i najbolji film.\n_START_SECTION_\nVrata raja\n_START_PARAGRAPH_\nNa temelju uspjeha svog prethodnog filma, studio United Artists dao mu je slobodne ruke za njegov sljede\xc4\x87i film, Vrata raja (1980.). Film je nekoliko puta prema\xc5\xa1io bud\xc5\xbeet te ne samo da je studio umalo doveo do bankrota, nego je postao kona\xc4\x8dno upozorenje da se produkcije otimaju kontroli. Film je ozna\xc4\x8dio kraj ere tzv. Novog Hollywooda. Korporacija Transamerica, vlasnik studija United Artists, izgubila je povjerenje u filmsku kompaniju i njegov menad\xc5\xbement pa ju je ubrzo prodala._NEWLINE_Film Vrata raja bio je takva box-office i kriti\xc4\x8dka katastrofa da je ozbiljno poljuljao Ciminov ugled, a njegovi sljede\xc4\x87i filmovi nikad vi\xc5\xa1e ne\xc4\x87e do\xc5\xbeivjeti ve\xc4\x87i uspjeh. Mnogi kriti\xc4\x8dari koji su hvalili Lovca na jelene postali su daleko vi\xc5\xa1e rezerviraniji prema filmu i Ciminu nakon Vrata raja._NEWLINE_Posljednjih godina mnogi kriti\xc4\x8dari su izjavili kako film uop\xc4\x87e nije tako lo\xc5\xa1 kako se govorilo kad je tek objavljen. Zapravo, film je postao popularniji u Europi te je otada kvalificiran kao neshva\xc4\x87eno remek-djelo.\n_START_SECTION_\nFootloose\n_START_PARAGRAPH_\n1984., nakon \xc5\xa1to nije uspio zavr\xc5\xa1iti suradnju s redateljem Herbertom Rossom, Paramount Pictures je iznena\xc4\x91uju\xc4\x87e Ciminu ponudio re\xc5\xbeiju filma Footloose. Prema scenaristu Deanu Pitchfordu, Cimino je na \xc4\x8delu produkcije bio \xc4\x8detiri mjeseca te radio sve ekstravagantnije zahtjeve u vezi scenografije i same produkcije. Kona\xc4\x8dno, Parammount je shvatio kako mo\xc5\xbeda u rukama ima jo\xc5\xa1 jedna Vrata raja. Otpustili su Cimina, a film je dovr\xc5\xa1io Herbert Ross, kao \xc5\xa1to je to bilo originalno zami\xc5\xa1ljeno._NEWLINE_Ova epizoda, iako naizgled trivijalna, imala je sna\xc5\xbean u\xc4\x8dinak na Ciminovu karijeru. Nakon Footloosea, u filmskoj industriji su na Cimina gledali kao na nekoga tko nije nau\xc4\x8dio lekciju Vrata raja. Zapravo, producenti su se bojali povjeriti Ciminu re\xc5\xbeiju zbog njegovih mogu\xc4\x87ih rasipnih zahtjeva \xc5\xa1to bi rezultiralo novim debaklom. Zato je Hollywood okrenuo le\xc4\x91a Ciminu. Svi njegovi sljede\xc4\x87i filmovi bit \xc4\x87e financijski neovisni, bez studijske produkcije.\n_START_SECTION_\nKasnija karijera\n_START_PARAGRAPH_\nCiminova Godina zmaja, \xc4\x8diji su scenarij adaptirali on i Oliver Stone iz romana Roberta Daleyja, pro\xc5\xa1la je mnogo bolje. Cimino je \xc4\x8dak dobio po\xc4\x8dasnu titulu pukovnika na Tajlandu. Me\xc4\x91utim, film je bio nominiran za pet nagrada Razzie, uklju\xc4\x8duju\xc4\x87i najgoreg redatelja i najgori scenarij. Film je bio kritiziran i zbog stereotipa o kineskim Amerikancima._NEWLINE_2001. je Cimino objavio prvi roman, Big Jane.'